Cornelia Hütter

Cornelia Hütter (s. 29. lokakuuta 1992) on itävaltalainen alppihiihtäjä, joka edustaa SV St. Radegund -seuraa. Hän on voittanut syöksylaskun maailmancupin kokonaiskilpailun kaudella 2023–2024 sekä yhdeksän maailmancupin osakilpailua, joista neljä supersuurpujottelussa ja viisi syöksylaskussa. Lisäksi hän on saavuttanut sekä olympialaisissa että MM-kilpailuissa pronssia supersuurpujottelussa.

 Arvokilpailut 

Vuonna 2011 Hütter saavutti nuorten MM-kilpailuissa pronssia syöksylaskussa ja supersuurpujottelussa. Sotšin olympialaisissa 2014 hän sijoittui syöksylaskussa 24:nneksi. Vailin / Beaver Creekin MM-kilpailuissa 2015 hän sijoittui supersuurpujottelussa neljänneksi ja syöksylaskussa 15:nneksi. Pyeongchangin olympialaisissa 2018 hän oli supersuurpujottelussa kahdeksas ja syöksylaskussa kolmastoista. Pekingin olympialaisissa 2022 hän oli syöksylaskussa seitsemäs ja supersuurpujottelussa jälleen kahdeksas. Courchevelin / Méribelin MM-kilpailuissa 2023 Hütter saavutti pronssia supersuurpujottelussa samalla ajalla Norjan Kajsa Vickhoff Lien kanssa. Syöksylaskussa hän sijoittui neljänneksi. Saalbach-Hinterglemmin MM-kilpailuissa 2025 hän oli syöksylaskussa neljäs ja supersuurpujottelussa kymmenes. Milanon ja Cortinan olympialaisissa 2026 hän saavutti supersuurpujottelussa pronssia ja sijoittui syöksylaskussa neljänneksi.

 Maailmancup 

Maailmancupissa Hütter kilpaili ensimmäisen kerran Lake Louisen syöksylaskussa joulukuussa 2011. Ensimmäiset maailmancupin pisteensä hän saavutti tammikuussa 2013 oltuaan kymmenes Sankt Antonin syöksylaskussa. Ensimmäisen palkintosijansa hän saavutti oltuaan kolmas Val d’Isèren syöksylaskussa joulukuussa 2013. Hän sijoittui supersuurpujottelun maailmancupissa neljänneksi kaudella 2014–2015.

Joulukuussa 2015 Hütter saavutti Lake Louisen syöksylaskuissa sijat kaksi ja kolme. Lake Louisen supersuurpujottelussa hän oli kolmas. Hän oli samalla kaudella Altenmarkt-Zauchenseessa kolmas sekä syöksylaskussa että supersuurpujottelussa. La Thuilen syöksylaskussa hän sijoittui toiseksi. Ensimmäisen voittonsa hän saavutti Lenzerheiden supersuurpujottelussa maaliskuussa 2016. Sankt Moritzissa hän oli supersuurpujottelussa kolmas. Hän sijoittui maailmancupin kokonaiskilpailussa seitsemänneksi, supersuurpujottelucupissa neljänneksi ja syöksylaskucupissa viidenneksi kaudella 2015–2016

Kaudella 2016–2017 Hutter sijoittui toiseksi Val d’Isèren syöksylaskussa. Kaudella 2017–2018 hän voitti Lake Louisen syöksylaskun sekä oli kolmas Bad Kleinkirchheimin supersuurpujottelussa ja Garmisch-Partenkirchenin syöksylaskussa. Syöksycupissa hän sijoittui neljänneksi. Kaudella 2018–2019 hän oli Lake Louisen syöksylaskussa toinen. Kaudella 2021–2022 hän sijoittui tammikuun lopulla Garmisch-Partenkirchenissa syöksylaskussa kolmanneksi ja jakoi voiton Federica Brignonen kanssa seuraavan päivän supersuurpujottelussa. Helmikuun lopulla hän sijoittui Crans-Montanan ensimmäisessä syöksylaskussa kolmanneksi. Kaudella 2022-2023 hän sijoittui Lake Louisen supersuurpujottelussa toiseksi ja ensimmäisessä syöksylaskussa kolmanneksi. Cortina d'Ampezzon supersuurpujottelussa hän sijoittui toiseksi. Hän voitti Kvitjfellin supersuurpujottelun. Kaudella 2023–2024 hän sijoittui Sankt Moritzin ensimmäisessä supersuurpujottelussa toiseksi. Val d'Iseren syöksylaskussa hän sijoittui kolmanneksi. Hän voitti Altenmarkt-Zauchenseen ensimmäisen supersuurpujottelun ja sijoittui jälkimmäisessä toiseksi. Hän sijoittui Crans-Montanan ensimmäisessä syöksylaskussa jaetulle kakkossijalle. Hän sijoittui Kvitfjellin ensimmäisessä supersuurpujottelussa toiseksi. Hän voitti Saalbach-Hinterglemmin syöksylaskun. Hän sijoittui maailmancupin kokonaiskilpailussa viidenneksi, voitti syöksylaskucupin ja oli supersuurpujottelucupissa kolmas. Kaudella 2024–2025 hän voitti Beaver Creekin syöksylaskun ja Sankt Moritzin supersuurpujottelun. Hän voitti Kvitfjellin ensimmäisen syöksylaskun ja sijoittui toisessa syöksylaskussa kolmanneksi. Syöksylaskucupin kokonaispisteissä hän oli toinen ja maailmancupin kokonaiskilpailussa yhdeksäs. Kaudella 2025–2026 hän voitti Val d'Iseren syöksylaskun.

 Maailmancupin osakilpailuvoitot 
PäiväPaikkaLaji 12. maaliskuuta 2016   Lenzerheide  Supersuurpujottelu 1. joulukuuta 2017   Lake Louise  Syöksylasku 30. tammikuuta 2022   Garmisch-Partenkirchen  Supersuurpujottelu 3. maaliskuuta 2023   Kvitfjell  Supersuurpujottelu 12. tammikuuta 2024   Altenmarkt-Zauchensee  Supersuurpujottelu 23. maaliskuuta 2024   Saalbach-Hinterglemm  Syöksylasku 14. joulukuuta 2024   Beaver Creek Syöksylasku 21. joulukuuta 2024   Sankt Moritz  Supersuurpujottelu 28. helmikuuta 2025   Kvitfjell  Syöksylasku 20. joulukuuta 2025   Val d'Isere  Syöksylasku

 Lähteet 

 Aiheesta muualla 


Luokka:Itävaltalaiset alppihiihtäjät
Luokka:Itävaltalaiset olympiamitalistit
Luokka:Vuonna 1992 syntyneet
Luokka:Elävät henkilöt